Komisijos reglamentas (EB) Nr. 1228/2002
2002 m. liepos 8 d.
dėl importo licencijų išdavimo tam tikriems konservuotiems grybams ir panaikinantis Reglamentą (EB) Nr. 1218/2002
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. rugsėjo 6 d. Komisijos reglamentą (EB) Nr. 2125/95, atidarantį konservuotų grybų tarifines kvotas ir nustatantis jų administravimą [1], su paskutiniais pakeitimais, padarytais Reglamentu (EB) Nr. 453/2002 [2], ypač į jo 6 straipsnio 4 dalį,
kadangi:
(1) Reglamento (EB) Nr. 2125/95 6 straipsnio 4 dalis nustato, kad jeigu prašomi kiekiai viršija turimus kiekius, Komisija turi nustatyti vienodo dydžio procentinį sumažinimą bei sustabdyti licencijų išdavimą pagal vėliau pateiktas paraiškas.
(2) Pagal Reglamento (EB) Nr. 2125/95 4 straipsnio 1 dalies a punktą 2002 m. liepos 1 ir 2 d. prašomi skirti Kinijos kilmės produktų kiekiai viršija turimus kiekius. Dėl to reikėtų nustatyti, kiek licencijų galima išduoti ir kuriam laikui reiktų sustabdyti licencijų išdavimą pagal vėliau pateiktas paraiškas.
(3) Patikrinimas parodė, kad Reglamente (EB) Nr. 1218/2002 dėl importo licencijų išdavimo tam tikriems konservuotiems grybams buvo padarytos aiškios klaidos, darančios poveikį visiems suinteresuotiems ūkio subjektams. Todėl šį reglamentą reikia panaikinti ir pakeisti nuo jo įsigaliojimo dienos,
PRIĖMĖ ŠĮ REGLAMENTĄ:
1 straipsnis
Kinijos kilmės produktų importo licencijos, dėl kurių kreiptasi pagal Reglamento (EB) Nr. 2125/95 4 straipsnio 1 dalies a punktą 2002 m. liepos 1 ir 2 d. ir kurios Komisijai pateiktos 2002 m. liepos 3 d., išduodamos laikantis to reglamento 11 straipsnio 1 dalyje nustatytos formuluotės 19,23 % prašomo kiekio.
2 straipsnis
Kinijos kilmės produktų importo licencijų, dėl kurių kreiptasi pagal Reglamentą (EB) Nr. 2125/95, išdavimas pagal imtinai nuo 2002 m. liepos 3 d. iki gruodžio 31 d. pateiktas paraiškas sustabdomas.
3 straipsnis
Reglamentas (EB) Nr. 1218/2002 panaikinamas.
4 straipsnis
Šis reglamentas įsigalioja 2002 m. liepos 9 d.
Jis taikomas nuo 2002 m. liepos 6 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. liepos 8 d.